რომეო ბენეტი
რომეო ბენეტი (იტალ. Romeo Benetti დ. 20 ოქტომბერი, 1945, ალბარედო-დ'ადიჯე, იტალია) — იტალიელი ფეხბურთელი, ნახევარმცველი. იცავდა „ბოლცანოს“, „სიენას“, „ტარანტოს“, „პალერმოს“, „იუვენტუსის“, „სამპდორიას“, „მილანის“, „რომას“ და იტალიის ეროვნული ნაკრების ღირსებას. იტალიის ორგზის ჩემპიონი, უეფა-ს თასისა და იტალიის თასის მფლობელი „იუვენტუსის“ შემადგენლობაში. თასების მფლობელთა თასისა და იტალიის თასის ორგზის მფლობელი „მილანის“ შემადგენლობაში. იტალიის თასის ორგზის მფლობელი „რომას“ შემადგენლობაში. 1974 წლის გერმანიისა და 1978 წლის არგენტინის მსოფლიო ჩემპიონატების, აგრეთვე 1980 წლის ევროპის ჩემპიონატის მონაწილე იტალიის ეროვნული ნაკრების შემადგენლობაში.